MT
21.11.2022
Il-Ġurnal Uffiċjali tal-Unjoni Ewropea
C 441/15
— tikkundanna lill-konvenuta għall-ispejjeż kollha taż-żewġ istanzi
Aggravji u argumenti prinċipali Insostenn tal-appell tiegħu, l-appellant jinvoka żewġ aggravji: L-ewwel aggravju huwa ibbażat fuq allegat ksur tal-Artikolu 45 TFUE, fuq il-ksur mill-Qorti Ġenerali tal-obbligu tagħha ta’ motivazzjoni, fuq żball ta’ kwalifika ġuridika u fuq l-iżnaturament tal-proċess; It-tieni aggravju jinvoka ksur tal-finalità tal-Artikolu 8 tal-Anness VII tar-Regolamenti tal-Persunal tal-Unjoni Ewropea u l-ksur tal-prinċipju ġenerali ta’ proporzjonalità.
Appell ippreżentat fid-29 ta’ Awwissu 2022 minn Hochmann Marketing GmbH mis-sentenza mogħtija mill-Qorti Ġenerali (L-Għaxar Awla) fid-29 ta’ Ġunju 2022 fil-Kawża T-337/20 – Hochmann Marketing GmbH vs L-Uffiċċju tal-Proprjetà Intellettwali tal-Unjoni Ewropea (Kawża C-575/22 P) (2022/C 441/21) Lingwa tal-kawża: il-Ġermaniż Partijiet Appellant: Hochmann Marketing GmbH (rappreżentant: J. Jennings, Rechtsanwalt) Parti oħra fil-proċedura: L-Uffiċċju tal-Proprjetà Intellettwali tal-Unjoni Ewropea Permezz ta’ digriet tal-10 ta’ Ottubru 2022, il-Viċi President tal-Qorti tal-Ġustizzja tal-Unjoni Ewropea ċaħad l-appell bħala inammissibbli u ddeċieda li l-appellanti għandha tbati l-ispejjeż tagħha stess.
Talba għal deċiżjoni preliminari mressqa mil-Landgericht Frankfurt am Main (il-Ġermanja) fl-1 ta’ Settembru 2022 – flightright GmbH vs TAP Portugal (Kawża C-578/22) (2022/C 441/22) Lingwa tal-kawża: il-Ġermaniż Qorti tar-rinviju Landgericht Frankfurt am Main
Partijiet fil-kawża prinċipali Rikorrent: flightright GmbH Konvenut: TAP Portugal
Domandi preliminari 1) L-Artikolu 4(3) flimkien mal-Artikolu 2(j) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), moqrija flimkien mal-Artikolu 3(2) ta’ dan ir-regolament, għandhom jiġu interpretati fis-sens li l-passiġġier għandu dejjem jippreżenta ruħu għaċ-check-in kif stabbilit u fil-ħin indikat minn qabel mit-trasportatur tal-ajru, mill-operatur tal-vjaġġi jew minn aġent tal-ivvjaġġar awtorizzat, jew, fil-każ li ebda ħin ma jkun indikat, mhux iktar tard minn 45 minuta qabel il-ħin tat-tluq indikat, u skont l-Artikolu 2(j) ta’ dan ir-regolament, għandu jippreżenta ruħu għall-imbark skont il-kundizzjonijiet imsemmija fl-Artikolu 3(2) tal-imsemmi regolament?